**Základná škola, Pohraničná 9, 945 01 Komárno**

 **ŠKOLSKÝ PODPORNÝ TÍM**

**Školský rok 2023/2024**

Základnú školu navštevujú prevažne žiaci z mesta Komárno a z okolitých obcí, ktorých rodičia prejavili záujem o služby poskytnuté našou školou. Základná škola dlhodobo poskytuje vzdelávanie aj žiakom so ŠVVP (poruchy autistického spektra, vývinové poruchy učenia, porucha pozornosti) formou individuálneho začlenenia v bežnej triede s pomocou pedagogických asistentov. Začleneným žiakom sa pravidelne venuje aj školská špeciálna pedagogička, školská sociálna pedagogička a výchovný poradca. Škola má zriadený Školský podporný tím.

Členovia školského podporného tímu poskytujú tieto nasledujúce služby žiakom, rodičom a učiteľom: individuálne intervencie a reflexie so žiakom/žiakmi, mediácia a podpora spolupráce rodiča a učiteľa, kariérne poradenstvo žiakom a rodičom, preventívne programy v triedach, besedy, diskusie a vzdelávania, účasť na rodičovských združeniach.

ČLENOVIA TÍMU:

**Školský špeciálny pedagóg, výchovný poradca - Mgr. Ľubica Halagačková, lhalagackova@zspohranicna.sk**

- konzultačné hodiny v pondelok od 13.30 – 15.30 hod.

**Sociálny pedagóg – Mgr. Renáta Bugová,**

**rbugova@zspohranicna.sk**

- konzultačné hodiny v pondelok - piatok 8.00 – 12.30 hod.

**Pedagogický asistent, koordinátor prevencie – Bc. Milan Kajan,**

**mkajan@zspohranicna.sk**

-konzultačné hodiny v utorok od 13.30 – 15.30 hod.

**Pedagogický asistent – Mgr. Oľga Czirulová,**

**oczirulova@zspohranicna.sk**

-konzultačné hodiny v stredu od 13.30 – 15.30 hod.

**Pedagogický asistent – Mgr. Elena Sabová,**

 **esabova@zspohranicna.sk**

-konzultačné hodiny v utorok od 13.30 – 15.30 hod.

**Pedagogický asistent – Mgr. Lucia Németh,**

**lnemeth@zspohranicna.sk**

-konzultačné hodiny v stredu od 13.30 – 15.30 hod.

**Pedagogický asistent – Bc. Dana Csomová,**

**dcsomova@zspohranicna.sk**

-konzultačné hodiny v pondelok od 13.30 -15.30 hod

**Plán práce školského podporného tímu na školský rok 2023/2024**

1. Koordinovať rozvoj inkluzívneho vzdelávania.

2. Poskytovať metodickú podporu pedagogickým zamestnancom školy. Sledovať klímu v pedagogickom kolektíve.

3. Organizovať a zabezpečovať v spolupráci s pedagogickými zamestnancami preventívne programy a depistáže v rámci pôsobnosti školy. V záujme podpory duševného zdravia iniciovať a spolupodieľať sa na realizácii podporných aktivít rozmanitého charakteru.

4. Vykonávať orientačnú individuálnu diagnostiku žiakov, v závislosti od individuálnych ťažkostí a špecifických potrieb jednotlivcov. Vykonávať diagnostiku klímy v školských triedach a spolupracovať s pedagogickými zamestnancami na jej optimalizácii.

5. Poskytovať súčinnosť zariadeniam poradenstva a prevencie, s ktorými škola spolupracuje, a ďalším externým subjektom (sociálna kuratela, pedopsychiater, neurológ, klinický logopéd, terapeut a pod.) pri podpore žiakov a ich zákonných zástupcov v oblasti výchovy a vzdelávania. Pripravovať podklady na vyšetrenie žiakov.

6. Poskytovať odbornú starostlivosť (poradenstvo, individuálne a skupinové intervencie) nielen žiakom so špeciálnymi výchovno-vzdelávacími potrebami, ktorí školu navštevujú (žiakom s rôznymi formami zdravotného znevýhodnenia, žiakom s nadaním, žiakom zo sociálne znevýhodneného prostredia), ale aj všetkým žiakom školy so zreteľom na ich individuálne výchovno-vzdelávacie potreby a limity. Spolupodieľať sa na vytváraní a aktualizácii individuálnych vzdelávacích programov žiakov.

7. Poskytovať poradenstvo a metodickú podporu v oblasti výchovy a vzdelávania zákonným zástupcom a rodinám.

8. Spolupodieľať sa na vytváraní a aktualizácii školského vzdelávacieho programu, školského poriadku a ich aplikácii v praxi.

9. Zúčastňovať sa na zápise detí do prvých ročníkov ZŠ. Monitorovať stav adaptácie žiakov na školské prostredie (1., 5. ročníky základnej školy) a nových žiakov školy. Prostredníctvom intervenčných programov podporovať primeranú adaptáciu týchto žiakov na prostredie školy, resp. zmeny vo vyučovacom procese žiakov súvisiace s prechodom na II. stupeň ZŠ.

10. V záujme odborného rastu a skvalitnenia podporných služieb sa zúčastňovať na odborných podujatiach (tematicky zamerané stretnutia PZ/OZ zastúpených v ŠPT, odborné semináre, školenia, výcviky, kurzy, workshopy a pod.). Dopĺňať a aktualizovať odborné vedomosti v kontexte aktuálnych vedeckých trendov a aplikovať ich vo svojej činnosti.

11. Vytvárať spisovú dokumentáciu žiakov v starostlivosti členov ŠPT.

12. Pravidelne sa zúčastňovať na zasadnutiach pedagogickej rady školy s cieľom informovať o realizovaných podporných aktivitách ŠPT.

1**, Školský špeciálny pedagóg**

Školský špeciálny pedagóg realizuje na škole základné metódy špeciálnej pedagogiky pre deti so zdravotným znevýhodnením. Reedukáciou, rehabilitáciou, kompenzáciou a integráciou využíva plný potenciál detí, ktoré sú zapojené v školskej komunite a úspešne prechádzajú do dospelosti. V spolupráci s učiteľmi školy, s dôrazom na vekovú kategóriu dieťaťa, vytvára také podmienky, aby bola úspešnosť detí so špecifickými potrebami čo najvyššia.

**NÁPLŇ PRÁCE ŠKOLSKÉHO ŠPECIÁLNEHO PEDAGÓGA**

• Zakladanie, vedenie, triedenie a aktualizácia dokumentácie k jednotlivým žiakom so špeciálnymi výchovno-vzdelávacími potrebami

• Individuálna práca so žiakmi – poskytovanie intervencii

• Konzultácia a spolupráca s rodičmi

• Spolupráca a komunikácia s učiteľmi – vzájomná pomoc

• Budovanie špeciálnopedagogickej knižnice, zhromažďovanie metodických materiálov a tvorba pomôcok pre prácu s deťmi (pracovné listy, cvičenia, nástenky a pod.)

• V prípade potreby zabezpečenie pomôcok deťom so špeciálnymi výchovno-vzdelávacími potrebami

• Účasť na zápise nových prvákov

• Spolupráca s odbornými poradenskými zariadeniami CPP.

• Účasť na kontinuálnom vzdelávaní odborných zamestnancov, odborných stretnutiach školských špeciálnych pedagógov

PRÁCA SO ŽIAKMI

Hlavnú náplň práce školského špeciálneho pedagóga tvorí priama práca so žiakmi so špecifickými vzdelávacími potrebami. Školský špeciálny pedagóg pracuje so žiakmi individuálne, na hodine je vždy jeden žiak, pri písaní diktátu alebo testu, môžu byť aj viacerí žiaci z rovnakého ročníka. Individuálna špeciálnopedagogická intervencia je zameraná na zmiernenie negatívneho vplyvu poruchy alebo postihnutia na vzdelávacie výsledky.

 Hodiny špeciálnopedagogickej intervencie každého žiaka vychádzajú z výsledkov predchádzajúcej psychologickej a špeciálnopedagogickej diagnostiky, to znamená, že sú zamerané na tie oblasti, v ktorých majú žiaci deficity: techniku čítania, porozumenie čítanému textu, postrehovanie, rozvoj sluchového a zrakového vnímania, pravoľavej a priestorovej orientácie, rozvoj slovnej zásoby a jazykového citu, rozvoj jemnej motoriky a grafomotoriky, rozvoj predčíselných a číselných predstáv, základných matematických operácií a pod. Špeciálny pedagóg pracuje aj so žiakmi ktorí nemajú ŠVVP na základe aktuálneho stavu žiaka a potreby. Individuálnu hodinu je tiež možné využiť na objasnenie obsahu edukácie, ktorý sa pri aplikácii bežných pedagogických metód zo strany vyučujúceho dieťaťu nepodarilo pochopiť. Medzi pomôcky využívané na individuálnych hodinách patrí odborná literatúra, pracovné listy, cvičenia upravené podľa potreby dieťaťa, didaktické hry, puzzle, skladačky, čitateľské tabuľky, tabuľa a rôzne iné pomôcky.

KOMUNIKÁCIA S RODIČMI

Termín na konzultáciu si rodičia môžu dohodnúť so špeciálnym pedagógom podľa potreby, iniciovať ho môžu obe strany. Témou stretnutia rodiča so špeciálnym pedagógom býva informovanie rodiča o aktuálnych problémoch a pokrokoch, výmena skúseností rodiča a učiteľa a hľadanie spoločného postupu pri edukačnom pôsobení na dieťa pri prekonávaní jeho špecifických potrieb. Dôležitou súčasťou spolupráce s rodičom je aj kompletizácia povinnej dokumentácie žiaka, spolupráca rodiny a školy pri plnení školských povinností a dôslednosť pri vypracovávaní úloh a pracovných listov zadaných špeciálnych pedagógom ako súčasť reedukácie a práce s problémovou oblasťou.

KOMUNIKÁCIA S UČITEĽMI

Školský špeciálny pedagóg je poradcom a pomocníkom učiteľov pri vzdelávaní žiakov. Podieľa sa na príprave individuálneho výchovno-vzdelávacieho programu pre začlenené dieťa. Počas školského roka informuje vyučujúcich o zmenách a o aktuálnom stave u jednotlivých detí. V prípade potreby pomáha školský špeciálny pedagóg učiteľovi modifikovať a následne hodnotiť testové úlohy a diktáty.

**Plán práce školského špeciálneho pedagóga**

SEPTEMBER:

* Vypracovanie zoznamu žiakov so ŠVVP,
* Identifikácia žiakov o zmenu formy vzdelávania – formou školskej integrácie,
* Individuálna a skupinová konzultácia s učiteľmi o vzdelávaní konkrétneho žiaka so ŠVVP o úpravách učebných osnov konkrétneho predmetu, metodické pokyny a usmernenia učiteľom,
* Individuálna a skupinová konzultácia s učiteľmi o konkrétnych žiakov so ŠVVP, ktorí nemajú úpravy učebných osnov - metodické pokyny a usmernenia učiteľom o iných metódach a formách vzdelávania pri práci s týmito deťmi,
* Individuálna práca so žiakmi so ŠVVP, ktorí sa vzdelávajú integrovanou formou v bežnej triede ZŠ
* Konzultácie s rodičmi,
* Pozorovanie rizikových žiakov na vyučovacej hodine,
* Tvorba rozvrhu asistentov učiteľa,
* Vypĺňanie štatistických tabuliek,
* Integrácia nových žiakov,
* Priama účasť na vyučovacích hodinách v prvých ročníkoch, pomoc pri adaptácii prvákov na školské prostredie,
* Účasť na pracovnej porade školských špeciálnych pedagógov,
* Spolupráca s CPP,
* Účasť na školských poradách,
* Priebežné stretnutia a vzájomná komunikácia členov ŠPT.

OKTÓBER:

* Spolu s pedagógmi sa podieľať pri vytváraní IVP integrovaným žiakom so ŠVVP,
* Diagnostika a pozorovanie rizikových žiakov - po upozornení učiteľom ktorý učí žiaka / pozvanie rodičov do školy s možnosťou vyšetrenia v následných poradniach
* Osobné konzultácie s učiteľmi, poradenstvo učiteľom /v poobedňajších hodinách – nie v rámci vyučovania
* Pomoc pri výbere, zabezpečenie didaktickej techniky, učebných, kompenzačných pomôcok, príprava,
* Príprava vlastných pomôcok na uľahčenie učiva žiakom so ŠVVP,
* Priama účasť na metodických združeniach organizovanými školskými zariadeniami výchovného poradenstva a prevencie,
* Predvolanie rodičov - podpísanie IVP, informovanie o úpravách, formách a metódach pri práci s deťmi, zabezpečenie potrebných psychologických a špeciálno- pedagogických vyšetrení,
* Individuálna práca so žiakmi so ŠVVP,
* Priebežné stretnutia a vzájomná komunikácia členov ŠPT.

NOVEMBER:

* + Individuálna práca so žiakmi so ŠVVP,
	+ Doplnenie dokumentácie, sledovanie zmien a pravidelné konzultácie s poradňami,
	+ Príprava metodického materiálu,
	+ Prehodnocovanie výchovno-vzdelávacích postupov integrovaných žiakov so ŠVVP / osobné zhodnocovanie každého žiaka so ŠVVP, v prípade zlyhania hľadanie správneho riešenia- ak zlyháva domáca príprava pozvanie rodičov do školy, ak je zlyhanie v rámci ŠVVP hľadá sa iná forma skúšania a hodnotenia /,
	+ Diagnostika rizikových detí,
	+ Konzultácie s rodičmi, pedagógmi, žiakmi,
	+ Sledovanie metodických usmernení k integrácii, potrebná legislatíva ....,
	+ Priebežné stretnutia a vzájomná komunikácia členov ŠPT.

DECEMBER:

* + Individuálna práca so žiakmi so ŠVVP,
	+ Konzultácie, poradenstvo s rodičom, pedagógom,
	+ Spolupráca, konzultácie s CPP,
	+ Diagnostika rizikových detí / po upozornení učiteľom - následné pozvanie rodičov a usmernenie s možnosťou vyšetrení v poradniach - CPP.
	+ Priebežné stretnutia a vzájomná komunikácia členov ŠPT.

JANUÁR:

* + Individuálna práca so žiakmi so ŠVVP,
	+ Konzultácie s rodičmi, poradenstvo,
	+ Konzultácie s učiteľmi,
	+ Príprava metodického materiálu, doplnenie dokumentácie žiakov so ŠVVP - vyhodnotenie integrácie učiteľmi, zvažovanie správnych postupov pri vyučovaní žiakov so ŠVVP,
	+ Profesijná orientácia žiakov so ŠVVP - spolupráca s výchovným poradcom, v prípade potreby aj vypracovanie charakteristiky žiakov so ŠVVP a zaslanie na školy, kde sa hlásia títo žiaci,
	+ Konzultácie a spolupráca s CPP:
	+ Priebežné stretnutia a vzájomná komunikácia členov ŠPT.

FEBRUÁR:

* + Konzultácie s rodičmi, učiteľmi,
	+ Individuálna konzultácia s pedagógmi o rizikových deťoch,
	+ Doplnenie dokumentácie, metodického materiálu,
	+ Spolupráca so špecializovanými zariadeniami CPP
	+ Profesijné poradenstvo žiakom 8., 9. Ročníka – účasť na burze informácií,
	+ Individuálna práca so žiakmi so ŠVVP.

MAREC:

* + Individuálna práca so žiakmi so ŠVVP,
	+ Poradenstvo, konzultácie s rodičmi, s pedagógmi,
	+ Sledovanie rizikových detí - po upozornení učiteľom,
	+ Sledovanie legislatívy, dopĺňanie potrebnej dokumentácie
	+ Spolupráca so špecializovanými zariadeniami CPP,
	+ Priebežné stretnutia a vzájomná komunikácia členov ŠPT.

APRÍL:

* + Zúčastnenie sa zápisu do 1. ročníka,
	+ Individuálna práca so žiakmi so ŠVVP /,
	+ Reedukačné cvičenia a korekcie,
	+ Poradenstvo, konzultácie s rodičmi, s pedagógmi,
	+ Stretnutie s rodičmi začlenených žiakov so ŠVVP ,
	+ Zhodnocovanie začlenenia, aké sú výhody, ale aj nedostatky tohto vzdelávania, prípadne aké sú zmeny v legislatíve ....,
	+ Spolupráca, konzultácie so špecializovanými zariadeniami,
	+ Prehodnotenie výchovno-vzdelávacích postupov začlenených žiakov so ŠVVP a doplnenie dokumentácie.
	+ Priebežné stretnutia a vzájomná komunikácia členov ŠPT.

MÁJ:

* + Individuálna práca so žiakmi so ŠVVP,
	+ Reedukačné cvičenia a korekcie,
	+ Konzultácie s učiteľmi, s rodičmi,
	+ Spolupráca so špecializovanými zariadeniami CPP,
	+ Doplnenie metodického materiálu, dokumentácie žiakov, sledovanie platnosti psychologických a špeciálno - pedagogických vyšetrení a následne upozornenie rodičov, kontrolné vyšetrenia v prípade neplatnosti správ od psychológa a špeciálneho pedagóga.
	+ Podieľanie sa na screeningu čiastkových funkcií u žiakov prvého ročníka, oraganizovanom CPP Hurbanovo,
	+ Priebežné stretnutia a vzájomná komunikácia členov ŠPT.

JÚN:

* + Individuálna práca so žiakmi so ŠVVP,
	+ Reedukačné cvičenia a korekcie,
	+ Konzultácie so žiakmi, s pedagógmi,
	+ Konzultácie /pedagógovia, rodičia/ výsledkov screeningu čiastkových funkcií žiakov prvého ročníka,
	+ Prehodnotenie výchovno-vzdelávacích postupov žiakov so ŠVVP,
	+ Komplexné zhodnocovanie všetkých žiakov so ŠVVP za celý školský rok - vypĺňanie potrebných tlačív,
	+ Usmernenie učiteľov k vysvedčeniam a triedneho výkazu žiakov so ŠVVP, sledovanie správnej legislatívy a formuliek k vysvedčeniam,
	+ Ukončenie školského roku- v prípade odchádzajúcich žiakov zabezpečenie dokumentácie, kopírovanie a následné doručenie do stredných škôl, učilíšť, odborných škôl ,
	+ Priebežné stretnutia a vzájomná komunikácia členov ŠPT.

 **2, Výchovný poradca**

**Plán práce na školský rok 2023/2024**

S výkonom práce výchovného poradcu súvisia zákony, vyhlášky, právne normy a ich využívanie v poradenskom procese:

Zákon č. 245/2008 Z.z. Školský zákon:

* § 130 Školské zariadenia výchovného poradenstva a prevencie
* §27 ods.2 písm.a) až g) - vykonávanie svojej činnosti v školách
* §134 Výchovné poradenstvo
* §94 o pôsobení šk. špec. pedagóga, šk. psychológa, lieč. pedagóga, šk. logopéda

Zákon č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov /§ 35 ods. 1), § 36/, § 26 /

Nariadenie vlády č. 201/2019 SR z 3.júla 2019 – príloha č. 5, bod A až E – určená pre vých.poradcov (prehľad základného úväzku výchovného, kariérového a školského poradcu).

Právne normy:

* Pokyn ministra č. 39/2017
* Vyhláška MŠVVaŠ SR č. 361/2019 o vzdelávaní a profesijnom rozvoji
* Vyhláška MŠVVaŠ SR č. 325/2008 Z.z. o školských zariadeniach výchovného poradenstva a prevencie
* Dohovor o právach dieťaťa
* Ústava SR

**Hlavné úlohy výchovného poradcu:**

* Plniť úlohy vyplývajúce zo sprievodcu školským rokom 2023/2024
* Viesť písomnú dokumentáciu o výchovnom poradenstve na ZŠ
* Sledovať vývin žiakov a zmeny v ich správaní. V prípade potreby doporučiť zákonným zástupcom odborné psychologické, psychiatrické vyšetrenie a iné odborné vyšetrenie.
* Monitorovať možné patologické správanie žiakov vo všetkých triedach.
* Viesť evidenciu týkajúcu sa stretnutí a pohovorov so žiakmi, zákonnými zástupcami, pedagógmi a inými odborníkmi.
* Poskytovať metodickú a informačnú pomoc žiakom a ich zákonným zástupcom pri riešení osobných, osobnostných, výchovných a vzdelávacích problémov.
* Sledovať adaptačný proces žiakov 1. a 5. ročníka.
* Poskytovať poradenskú a konzultačnú činnosť žiakom, pedagógom, zákonným zástupcom žiakov so špeciálnymi výchovno-vzdelávacími potrebami.
* Poskytovať poradenskú a konzultačnú činnosť pedagógom, zákonným zástupcom žiakov s problémovým správaním.
* Zabezpečovať aktívnu ochranu žiakov pred sociálno-patologickými javmi, v prípade podozrenia z psychického a fyzického týrania či ohrozovania mravného vývinu bezodkladne riešiť problém v spolupráci s vedením školy a CPP, kontaktovať príslušný odbor sociálnych vecí a rodiny a oddelenie policajného zboru.
* Zúčastňovať sa rodičovských združení.
* Pozitívne pôsobiť na rodičov, žiakov od 1. ročníka – a viesť ich k zodpovednosti a systematickosti pri príprave na vyučovanie.
* Do pôsobenia proti šikanovaniu zapojiť samotné deti – hry, scénky, vyhodnotenia (spolupráca so školským psychológom), spolupráca s Informačnou kanceláriou prevencie kriminality v Nitre , OR PZ v Komárne – preventistka Mgr. Grupáčová,
* Zabezpečiť odborné materiály, prednášky pre učiteľov, rodičov i žiakov.
* Uskutočniť monitoring žiakov so špeciálnymi výchovno – vzdelávacími potrebami -telesné, zrakové, sluchové znevýhodnenie, vývinové poruchy učenia, poruchy správa, poruchy aktivity a pozornosti, žiaci s mentálnym postihnutím, žiaci s autizmom bez mentálneho postihnutia.
* Zisťovať charakter príčin osobnostných problémov, porúch v správaní a neúspešnosti žiakov v učení (spolupráca so školským psychológom).
* Konzultačné hodiny pre rodičov žiakov so ŠVVP.
* Poskytovať pomoc pri odstraňovaní sociálno-patologických prejavov v správaní a v krízových sociálnych situáciách, ako aj v prípade protispoločenskej činnosti.
* Zefektívniť preventívnu pomoc hlavne u tých žiakov, ktorí sú z dysfunkčného prostredia, hľadať príčiny ich zlyhávania v prospechu, správaní, hľadať podmienky na konsolidáciu ich vývinu, uskutočňovať pohovory.
* Rozvíjať pozitívne orientované aktivity aj v oblasti voľného času s cieľom vychovať žiakov schopných odmietnuť návykové a iné látky (spolupráca so školským psychológom).
* Venovať sa najčastejším problémom: nevhodné správanie na vyučovaní, záškoláctvo, fajčenie, ale i krádeže, šikanovanie.

**Činnosť výchovného poradcu:**

PORADENSKÁ ČINNOSŤ:

* vykonávať poradenskú činnosť v otázkach výchovy a vzdelávania
* vykonávať poradenskú činnosť v oblasti prevencie delikventného a problémového správania žiakov
* získavať a zhromažďovať informácie a metodické materiály pre poradenskú činnosť.

KONZULTAČNÁ ČINNOSŤ - poradensko - konzultačné hodiny (každý pondelok od 13.30 – 15.30 hod) pre žiakov, zákonných zástupcov a pedagógov - poskytovať individuálne aj skupinové konzultácie žiakom a ich zákonným zástupcom pri riešení výchovných a vzdelávacích problémov a navrhovať ich riešenia.

KOORDINAČNÁ ČINNOSŤ - aktívne spolupracovať s vedením školy a so zamestnancami školy - spolupracovať s centrami výchovnej a psychologickej prevencie pri ochrane žiakov pred negatívnymi sociálno-patologickými javmi - priebežne spolupracovať s Centrom poradenstva a prevencie (CPP) v Komárne, elokované pracovisko Hurbanovo v súvislosti s plánovanými besedami, ako aj v prípade žiakov so špeciálnymi výchovno – vzdelávacími potrebami. Úzko spolupracovať so združením rodičov školy, s triednymi učiteľmi, dbať na to, aby zákonní zástupcovia boli včas informovaní o možných problémoch, ktoré by mohli nastať - nevhodné správanie, zhoršenie prospechu, dochádzky, spolupracovať s orgánom sociálnoprávnej ochrany detí a sociálnej kurately.

ADMINISTRATÍVNA ČINNOSŤ - vypracovať plán práce výchovného poradcu a kariérneho poradcu na aktuálny školský rok, vrátane časového harmonogramu - viesť diskrétne osobné záznamy o problémových žiakoch, záznamy o pohovoroch, aktívne viesť Denník výchovného poradcu, založiť a viesť evidenciu integrovaných žiakov, zabezpečiť, evidovať aktivity hromadného a individuálneho charakteru (prednášky, besedy,...)

VZDELÁVACIA ČINNOSŤ - sledovať a študovať dostupnú odbornú literatúru, dennú tlač a internet a súčasne sa zaujímať o podujatia organizované MPC a inými inštitúciami, zúčastňovať sa seminárov pre výchovných poradcov - zvyšovať úroveň osobného odborného a profesijného rastu výchovného poradcu a jeho vzdelávanie a sebavzdelávanie v oblasti výchovného poradenstva - pri výchove a vzdelávaní intaktných aj integrovaných žiakov využívať dostupné metodické materiály.

MONITOROVACIA ČINNOSŤ - pravidelne monitorovať žiakov so špeciálnymi výchovno- vzdelávacími potrebami, žiakov s poruchami správania a učenia v zmysle Dohovoru o právach dieťaťa priebežne monitorovať správanie sa žiakov a ich zmeny a v prípade potreby zabezpečiť ich aktívnu ochranu.

PROPAGAČNÁ A INFORMAČNÁ ČINNOSŤ - podieľať sa aktívne na propagácii školy, zúčastňovať sa propagačných aktivít školy na Dni otvorených dverí, exkurzií a pod. - poskytovať aktuálne informácie z oblasti výchovného poradenstva na nástenke VP a na web stránke školy - poskytovať metodickú a informačnú pomoc pedagogickým a odborným zamestnancom školy.

PREVENTÍVNA A OSVETOVÁ ČINNOSŤ - pripraviť a realizovať osvetovú činnosť, aktivity, prednášky a besedy zamerané na zvýšenie informovanosti žiakov, pričom sa vyžaduje úzka spolupráca s vedením školy, triednymi učiteľmi, rodičmi a pracovníkmi rôznych inštitúcií a poradenských centier - v súvislosti s prevenciou sociálno-patologických javov a kriminality, naučiť žiakov a učiteľov niesť zodpovednosť za svoje činy a súčasne zvýšiť ich vedomie o trestnoprávnej zodpovednosti - uskutočniť opatrenia na zamedzenie a elimináciu všetkých foriem fyzického alebo psychického týrania, šikanovania, poškodzovania, zneužívania, zanedbávania, alebo nedbalého zaobchádzania - zamerať pozornosť na prevenciu rizikového správania sa v rámci dospievania, a na prevenciu rôznych závislostí (drogy, fajčenie, alkohol, prostitúcia a pod.).

**Časový harmonogram**

**September**

* Vypracovanie Plánu výchovného poradcu na príslušný školský rok
* Oboznámenie sa s úlohami výchovného sprievodcu podľa pokynov – Sprievodca školským rokom 2023/2024
* Schválenie konzultačných hodín – pondelok od 13.30 – 15.30 hod.
* Oboznámenie žiakov s funkciou výchovného poradcu.
* Kompletizácia zoznamu žiakov so švvp
* Konzultácia s OR PZ v Komárne – s preventistkou ohľadom naplánovania besied na I. a II. stupni.
* Vypracovávanie IVP integrovaných žiakov v spolupráci s tr. učiteľmi.
* Konzultácie s pracovníkmi CPP Komárno, elokované pracovisko Hurbanovo.
* Zisťovanie záujmu o besedy s pracovníkmi Informačnej kancelárie prevencie kriminality v Nitre v spolupráci s Vnútorným oddelením OR PZ v Komárne – mjr. Mgr. Adriana Grupáčová.

**Október**

* Individuálne konzultácie so žiakmi.
* Analýza žiakov 1. a 5. ročníka – depistáž – klíma v triede.
* Konzultácia s pedagógmi ohľadom integrovaných žiakov (zadávanie úloh, postup pri edukácie, modifikácia písomných prác, atď.).
* Konzultácia so zákonnými zástupcami žiakov školy.
* Beseda s oddelením OR PZ v Komárne – podľa daného harmonogramu.

**November**

* Individuálne pohovory so žiakmi a zák.zástupcami
* Aktualizácia infonástenky
* Podľa potreby zasadnutie výchovnej komisie.
* Analýza výchovno-vzdelávacích výsledkov – I.štvrťrok
* Zabezpečiť besedu s pracovníkom  Informačnej kancelárie prevencie kriminality v Nitre.
* Beseda s oddelením OR PZ v Komárne – podľa daného harmonogramu.

**December**

* Podľa potreby zasadnutie výchovnej komisie.
* Prehodnotenie úloh plánu výchovného poradcu.
* Aktualizácia nástenky – odkazy, propagačné materiály.
* Beseda s oddelením OR PZ v Komárne – podľa daného harmonogramu.

**Január**

* Analýza výchovno-vzdelávacích výsledkov za I.polrok.
* Konzultácie so žiakmi a rodičmi
* Konzultácie s pedagógmi.
* Beseda s oddelením OR PZ v Komárne – podľa daného harmonogramu.

**Február**

* Konzultácie so žiakmi, zákonnými zástupkami, pedagógmi
* Monitorovanie problémového správania žiakov
* Zaslanie žiadostí o odporúčanie  pridelenia pedagogického asistenta na nasledujúci školský rok pre žiakov so ŠVVP do CPP v Komárne, elekované pracovisko Hurbanovo.
* Beseda s oddelením OR PZ v Komárne – podľa daného harmonogramu.

**Marec**

* Konzultácie so žiakmi.
* Konzultácie so zákonnými zástupcami novo integrovaných žiakov.
* Štúdium odbornej literatúry.
* Beseda s oddelením OR PZ v Komárne – podľa daného harmonogramu.

**Apríl**

* Analýza výchovno-vzdelávacích výsledkov za 3. štvrťrok.
* Monitorovanie a vyhľadávanie nových podnetov pre prácu v oblasti výchovného poradenstva.

**Máj**

* Individuálne konzultácie so žiakmi.
* Individuálne konzultácie s pedagógmi a zákonnými zástupcami.
* Štúdium odbornej literatúry a námetov pre prácu výchovného poradcu.

**Jún**

* Analýza výchovno-vzdelávacích výsledkov za 4. štvrťrok
* Vyhodnotenie činnosti výchovného poradcu za školský rok 2022/2023.
* Spolupráca s triednymi učiteľmi integrovaných žiakov pri vyhodnocovaní IVVP integrovaných žiakov.

Počas celého školského roka sa výchovný poradca zúčastňuje podujatí organizované CPP organizovaných vzdelávaní pre výchovných poradcov, je nápomocný pedagógom, zákonným zástupcom a žiakom. Je aktívny pri monitorovaní a riešení problémového správania žiakov, problémov pri adaptácii žiakov v 1. a 5. ročníku, ale aj pri adaptácii novo prijatých žiakov. Aktívne využíva služby školského psychológa, spolupracuje s inými odbornými pracovníkmi.

Poznámka: Plán činnosti výchovného poradcu je orientačný, je možné ho počas školského rok upravovať a dopĺňať podľa aktuálnych potrieb.

 **2, Školský sociálny pedagóg**

Vykonáva preventívne činnosti zamerané na predchádzanie a odstraňovanie rizikového správania detí a žiakov a na predchádzanie a odstraňovanie sociálno-patologických javov. Poskytuje poradenstvo a intervenciu so zameraním na deti a žiakov s rizikovým správaním, ohrozených sociálno-patologickými javmi a na deti a žiakov zo sociálne znevýhodneného prostredia. Poskytuje poradenstvo a konzultácie zákonným zástupcom, pedagogickým zamestnancom a odborným zamestnancom. Vykonáva sociálno-pedagogickú diagnostiku prostredia a vzťahov, osvetovú činnosť a ďalšie činnosti v sociálno-výchovnej oblasti. Podporuje spoluprácu pedagogických zamestnancov a odborných zamestnancov so zákonnými zástupcami, zamestnancami zariadení sociálnoprávnej ochrany detí a sociálnej kurately a ďalšími fyzickými osobami a právnickými osobami.

 **NÁPLŇ PRÁCE ŠKOLSKÉHO SOCIÁLNEHO PEDAGÓGA**

• vykonáva sociálnu diagnostiku detí a žiakov, poskytuje sociálne poradenstvo žiakom, využíva ďalšie metódy, techniky a postupy sociálneho poradenstva zamerané na prekonanie prekážok vo výchove a vzdelávaní žiakov,

• poskytuje sociálno- pedagogické poradenstvo zákonným zástupcom zamerané na zlepšenie podmienok výchovy a vzdelávania detí a žiakov,

• poskytuje konzultácie zástupcom zariadení, pedagogickým zamestnancom, odborným zamestnancom a školskému podpornému tímu v prípadovom manažmente,

• vykonáva odborné činnosti na predchádzanie a odstraňovanie vplyvov, ktoré sú rizikové pre deti a žiakov a aktivity prevencie sociálno-patologických javov, ktoré ohrozujú žiakov vrátane aktivít na predchádzanie segregácie žiakov,

• plní úlohy v oblasti prevencie a riešenia sociálno- patologických javov u žiakov, svojimi aktivitami pôsobí na pedagógov, žiakov a ich zákonných zástupcov za účelom vytvorenia pozitívnej sociálnej klímy v škole,

•venuje osobitú pozornosť žiakom zo sociálne a emocionálne znevýhodneného prostredia, žiakom vyžadujúcim si špeciálno- pedagogickú, psychologickú, psychiatrickú pomoc, alebo individuálnu zdravotnú starostlivosť,

• vykonáva odborné činnosti v rámci prevencie, intervencie a poskytovania poradenstva najmä pre žiakov ohrozených sociálno- patologickými javmi, zo sociálne znevýhodneného prostredia, drogovo závislých alebo inak znevýhodnených žiakov, ich zákonných zástupcov, pedagogických zamestnancov škôl a školských zariadení. Sociálny pedagóg plní úlohy sociálnej výchovy, podpory prosociálneho, etického správania, sociálno- pedagogickej diagnostiky prostredia a vzťahov, sociálno-pedagogického poradenstva a prevencie, sociálno-patologických javov a reedukácie správania. Vykonáva expertíznu a osvetovú činnosť.

• zabezpečuje sociálny servis pre žiakov,

• venuje sa prevencii sociálno-patologických javov v škole formou rôznych prednášok, rozhlasových relácií, besied, seminárov pre žiakov, zákonných zástupcov a inkluzívny tím ZŠ, venuje sa korekcii správania žiakov s poruchami správania (disociálne, asociálne správanie),

• pripravuje písomné podklady konkrétnych problémov žiakov, navrhuje okamžité riešenie situácie a navrhuje ďalšie postupy,

• vytvára podmienky pre efektívnu kooperáciu v rámci školy a triedy,

• pracuje pravidelne s triednymi kolektívami, na vytvorení lepšej atmosféry a klímy v triede s cieľom predchádzať konfliktom, agresiii, šikanovaniu v skupine,

• vypracúva plan preventívnych aktivít pre školu,

•bezprostredne pracuje s triednymi kolektívmi, samosprávou školy a formálnymi a neformálnymi skupinami v zariadení,

• prijíma a skúma podnety od pedagógov, žiakov, zákonných zástupcov v otázkach sociálno- paptologického správania,

• vedie evidenciu riešených prípadov,

• vo vzťahu k rodičom poskytuje poradenstvo a individuálne konzultácie v oblasti prevencie sociálno- patologických javov a o možných rizikách pre žiakov,

• konzultuje a intenzívne komunikuje s pedagógmi, žiakmi a ich zákonnými zástupcami pri riešení sociálno- výchovných problémov, najmä záškoláctva, agresie, šikanovania, delikvencie,

• spristredkuje prepojenie školy s poradenskými zariadeniami a inými odbornými zariadeniami zaoberajúcimi sa starostlivosťou o deti a rodinu,

•koordinuje spoluprácu pedagógov, rodičov, žiakov, lekárov a polície pri riešení vytipovaných prípadov,

• spolupracuje a podieľa sa na vypracovaní akčného plánu/ akčných plánov pre inkluzívne vzdelávanie.

**Plán práce školského sociálneho pedagóga**

OKTÓBER

1. Zúčastňovať sa adaptačného vzdelávania.

2. Pozorovanie v triedach ročníky 1.-9.

3. Poradenstvo a konzultácie s triednymi učiteľmi na základe vykonaných pozorovaní.

4. Účasť na poradách, priebežné stretnutia a vzájomná komunikácia členov podporného tímu.

5. Účasť na seminároch.

NOVEMBER

1. Zúčastňovať sa adaptačného vzdelávania.

2. Účasť na klasifikačných poradách ZŠ a ostatných poradách, priebežné stretnutia a vzájomná komunikácia členov podporného tímu.

3. Riešenie konfliktov medzi žiakmi v triedach mediačnými prvkami.

4. Pozorovanie v triedach ročníky 1.-9.

5. Riešenie aktuálnych problémov.

6. Prijímanie a riešenie podnetov zo Schránky dôvery.

DECEMBER

1. Zúčastňovať sa adaptačného vzdelávania.

2. Riešenie konfliktov medzi žiakmi v triedach mediačnými prvkami.

3. Účasť na školských akciách.

4. Účasť na poradách, priebežné stretnutia a vzájomná komunikácia členov podporného tímu.

5. Prijímanie a riešenie podnetov zo Schránky dôvery.

6. Riešenie aktuálnych problémov.

JANUÁR

1. Podpora pri začleňovaní novej žiačky do triedy.

2. Vypracovanie postupu pri začleňovaní nových žiakov do kolektívov.

3. Vypracovanie postupu v spolupráci s tímom ŠPT riešenia problémov.

2. Monitorovanie interpersonálnych rovesníckych vzťahov v triedach podľa požiadaviek triednych učiteľov.

3. Konzultácie s triednymi učiteľmi podľa potrieb.

4. Riešenie konfliktov medzi žiakmi mediačnými prvkami.

5. Účasť na poradách, priebežné stretnutia a vzájomná komunikácia členov podporného tímu.

6. Riešenie aktuálnych problémov.

7. Poradenstvo a konzultácie zákonným zástupcom.

8. Prijímanie a riešenie podnetov zo Schránky dôvery.

FEBRUÁR:

1. Pozorovanie v triedach na základe prijatých podnetov.

2. Individuálna práca so žiakmi na základe odporučení CPP.

3. Postupné otváranie rannej komunity pre žiakov ročníkov 5.-9..

4. Účasť na poradách, priebežné stretnutia a vzájomná komunikácia členov podporného tímu.

5. Prijímanie a riešenie podnetov zo Schránky dôvery.

6. Riešenie aktuálnych problémov.

7. Podpora pri začleňovaní novej žiačky do triedy.

 MAREC:

1. Konzultačno - poradenská činnosť pedagógom, zákonným zástupcom.

2. Prijímanie a riešenie podnetov zo Schránky dôvery.

3. Účasť na poradách, priebežné stretnutia a vzájomná komunikácia členov podporného tímu.

4. Otvrenie rannej komunity pre žiakov ročníkov 5.-9..

5. Účasť na školskej akcii Sobota predškolákov.

6. Riešenie aktuálnych problémov.

7. Individuálna práca so žiakmi na základe odporučení CPP.

8. Vytvorenie osvetovej nástenky.

APRÍL:

1. Konzultačno-poradenská činnosť žiakom, , pedagógom, zákonným zástupcom.

2. Individuálna práca so žiakmi na základe odporučení CPP.

3. Riešenie aktuálnych problémov.

4. Prijímanie a riešenie podnetov zo Schránky dôvery.

5. Účasť na poradách, priebežné stretnutia a vzájomná komunikácia členov podporného tímu.

6. Ranná komunita pre ročníky 5.-9..

7. Vytvorenie osvetovej nástenky.

7. MÁJ:

1. Konzultačno-poradenská činnosť žiakom, pedagógom, zákonným zástupcom.

2. Individuálna práca so žiakmi na základe odporučení CPP.

3. Účasť na poradách, priebežné stretnutia a vzájomná komunikácia členov podporného tímu.

4. Účasť na aktualizačnom vzdelávaní.

5. Riešenie aktuálnych problémov.

6. Vypracovanie preventívneho programu na leto: Odlož mobil, poď si pokecať.

7. Účasť na školskej akcii v rámci Komárňanských dní.

8. Účasť na školskej akcii: zber papiera.

JÚN:

1. Konzultačno-poradenská činnosť žiakom, pedagógom, zákonným zástupcom.

2. Účasť na klasifikačných poradách a hodnotiacich poradách.

3. Priebežné stretnutia a vzájomná komunikácia členov podporného tímu.

4. Individuálna práca so žiakmi na základe odporučení CPP.

5. Riešenie aktuálnych problémov.

6. Prijímanie a riešenie podnetov zo Schránky dôvery.

JÚL:

1. Preventívny program: Odlož mobil, poď si pokecať.
2. Poradenstvo pre odborných zamestnancov, zákonných zástupcov, žiakov.

**3, Pedagogickí asistenti**

Pedagogický asistent je zastrešujúci termín, názov pre : -asistenta učiteľa -asistenta vychovávateľa -asistenta majstra odbornej výchovy Asistenta učiteľa môžeme charakterizovať ako kvalifikovaného pedagogického pracovníka, ktorý pod vedením učiteľa pomáha učiteľovi pri výkone edukačných činností alebo samostatne vykonáva menej náročné a pomocné práce vo výchove a vzdelávaní detí a žiakov. „Asistenta učiteľa je možné ustanoviť v takých triedach školy, ktoré navštevuje dieťa alebo žiak so špeciálnymi výchovnovzdelávacími potrebami, pri výchove a vzdelávaní ktorého vzhľadom na jeho stupeň a mieru postihnutia bez prítomnosti asistenta učiteľa nie je možné garantovať bezpečnosť a ochranu jeho zdravia, prípadne zdravia ostatných žiakov triedy. Ďalším dôvodom pomoci asistenta učiteľa je prekonávanie bariér, ktoré sú pre žiaka neprekonateľné z dôvodu jeho zdravotného postihnutia.

 **NÁPLŇ PRÁCE PEDAGOGICKÝCH ASISTENTOV**

oboznámenie sa s novými žiakmi so ŠVVP

• konzultovanie pracovnej činnosti so školským špeciálnym pedagógom a školským psychológom za účelom zlepšovania správania, prospechu a rozvoja žiakov so ŠVVP

• spolupracovať s vyučujúcim ohľadom príprav na hodinu

• vykonávanie dozorov počas prestávok

• sprevádzanie žiakov mimo ich triedy

• usmerňovanie žiakov pri písaní testov, samostatných prác a písomných prác počas vyučovacieho procesu

• rozvíjanie tvorivosti žiakov na vyučovacích hodinách

• usmerňovanie žiakov pri používaní učebných pomôcok

• pomoc žiakom so ŠVVP pri pochopení úloh, pri zapisovaní domácich úloh do zošita

• motivovanie žiakov k aktivite na vyučovacích hodinách

• poskytovanie spätnej väzby učiteľovi

• tvorba pracovných pomôcok

• pomoc pri organizovaní školských akcii

• Priebežné stretnutia a vzájomná komunikácia členov ŠPT.

 **Systém podpory pre žiakov ZŠ Pohraničná 9, Komárno**

Podporná úroveň 1. stupňa :

-1. stupeň podpory pre všetkých žiakov školy

Podporná úroveň 2. stupňa :

- 2. stupeň podpory pre žiakov v riziku

Podporná úroveň 3.stupňa :

- 3. stupeň podpory pre žiakov so ŠVVP začlenenými do bežnej triedy

**1.Stupeň podpory pre všetkých žiakov školy**

**ODPORÚČANIA PRE PEDAGÓGOV PRI PRÁCI SO VŠETKÝMI ŽIAKMI**

**VŠEOBECNÉ**

* V triede budovať bezpečnú a pozitívnu atmosféru.
* Rešpektovať individuálne psychomotorické tempo žiaka, v prípade potreby predĺžiť časovú dotáciu na vypracovanie konkrétnej úlohy.
* Požiadavky na správanie a prácu žiaka jasne vykomunikovať.
* Vyučovaciu hodinu začínať stanovením ceľov a hodinu ukončiť zrekapitulovaním prebratého učiva.
* Pre lepšie pochopenia učiva používať názorné ukážky konkrétnych predmetov, modely.
* Pred žiaka predkladať iba reálne ciele, výkony hodnodiť vzhľadom k jeho možnostiam a schopnostiam a porovnávať ich s jeho predchádzajúcimi výkonmi = súťaženie so sebou samým.
* Prostredníctvom schopnosti počúvať a rozumieť hovorenému formulovať u žiaka vlastné závery a rozvíjať základné myšlenkové operácie.
* Pri hodnotení sa riadiť zásadou „často, ale v menšom rozsahu“ hodnotenie robiť priebežne, vopred informovať o obsahu a rozsahu kontrolnej, tématickej, štvrťročnej práce a diktátu.
* V jeden deň písať písomnú prácu maximálne z dvoch predmetov.
* V prípade, že je žiak hodnotený nedostatočnou známkov, môže byť preskúšaný znova za podmienky, že bol slabý výsledok zapríčinený jeho aktuálnym zdravotným, alebo psychickým stavom o ktorom bol vyučujúci dopredu informovaný.
* Žiakovi pomôcť prekonávať prípadný neúspech, aby sa neprehlboval pocit menejcennosti v porovnaní so spolužiakmi, poverovať ho úlohami v ktorých zažije pocit úspechu. Dať mu príležitosť ukázať svoje silné stránky, oceňovať ho aj za drobné úspechy. Pre žiaka je primárne dôležité zachovať si sebaúctu.
* Za slabší alebo neúspešný výkon žiaka nikdy nezosmiešňovať.
* Vo vykonávanej činnosti žiaka pozitívne motivovať a podporovať, využívať pochvalu, povzbudenie a ocenenie a na individuálnej úrovni mu poskytnúť pomoc.
* Pomôcť žiakovi zaradiť sa do sociálnej skupiny spoločnými aktivitami.
* Preukázateľne (zápisom) spolupracovať so zákonnými zástupcami a oboznámiť ich s konkrétnymi problémami žiaka;

**SLOVENSKÝ JAZYK A LITERATÚRA**

* Po napísaní diktátu dať žiakovi možnosť opraviť si svoje chyby. Autokontrola je výborný prostriedok k náprave ťažkostí a ak je žiak schopný nájsť si chyby je to veľký pokrok.
* Text, ktorý žiak číta je dôležité kontrolovať.
* Pri osvojovaní si gramatických učiva používať gramatické súhrny.

**MATEMATIKA**

* Na získanie sebaistoty využívať motiváciu a povzbudzovanie.
* Na kontrolu práce dať žiakovi dostatočný časový priestor.
* Kontrolné práce zadávať predtlačené.
* Rozlišovať chyby spôsobené z nezvládnutého učiva a chyby spôsobené chybným odpisom, zámenou poradia číslic, chybným zápisom číslic pod seba.....
* Pracovný postup rozplánovať na jednotlivé menšie kroky.
* Pred skúšaním dať žiakom možnosť precviť si podobné príklady na domácu úlohu.
* Tolerovať používanie názoru na prstoch.
* Na 1. stupni ZŠ mať v triede násobilku vyvesenú na viditeľnom mieste.
* Umožniť používať štvorčekový papier na podpisovanie príkladov.
* Od siedmeho ročníka umožniť používať kalkulačku na úlohy, ktorých primárnym cieľom nie je numerické počítanie.
* Kontrolné práce zadávať gradované.
* Domáce úlohy dávať len z prebratého učiva

**CUDZÍ JAZYK**

* Výuku smerovať na verbálne osvojovanie si cudzieho jazyka, osvojenie si praktických vetných celkov – dorozumievanie sa v cudzine, využívať Quizlet, slovník zaužívaných výrazov a idiómov, pádových väzieb slovies s predložkami, väzieb podstatných mien so slovesami...;
* Nie je vhodné vysvetľovať viac gramatických javov, pravidiel naraz – napr. jedno modálne sloveso, precvičiť a dotrénovať vo väzbách a postupne ďalšie;
* Nové slová si osvojovať vo väzbách, spájať obrázky so slovami, vyhľadávať slovné spojenia k situačným obrázkom, nové prvky napr. gramatického učiva hneď spájať s komunikáciou;
* Zamerať sa na osvojovanie odporúčanej slovnej zásoby a slovných spojení, viet a fráz (možné je používať IKT, zvukové ukážky, prípadne žiak opakuje po učiteľovi);
* Používať čo najviac názornosti;
* Žiadať od žiaka osvojenie a používanie gramatických pravidiel;
* Zamerať sa na schopnosť žiaka porozumieť jazyku a dohovoriť sa v bežných situáciách, učiť žiaka bežným nadpisom, krátkym pokynom (napr. stanica, obchod,...);
* Pri výučbe je vhodné využívať jednoduché básničky, pesničky, porekadlá, hádanky, vtipy...;
* Zamerať sa na správnu výslovnosť;
* Používať doplňovanie vhodných slov do viet (ústnou formou);
* Trénovať reakcie na pokyny v cudzom jazyku bez prekladu do slovenského jazyka;
* Využívať audio nahrávky k tréningu správnej výslovnosti;
* Vždy sa presvedčiť, či žiak porozumel zadaniu;
* Používať gramatické prehľady nepravidelné slovesá počas vyučovania (2. stupeň ZŠ);
* Odložiť skúšanie z dôvodu dlhodobej absencie;
* Diferencovať úlohy podľa potreby.

**OSTATNÉ PREDMETY**

* Tolerovať individuálne psychomotorické tempo.
* Pri výklade používať multisenzorický prístup- počúvaj-pozeraj-hovor-napíš-ukáž.
* Kontrolovať postup práce, nielen výsledok.
* Využívať alternatívne formy overovania vedomostí- projekt, skupinovú prácu, .......
* Pri odpovediach klásť pomocné otázky, nestresovať, nedávať priestor na výsmech spolužiakov, výnimočne poskytnúť možnosť odpovede mimo triedy, uplatňovať ústretový prístup pri odpovediach. Pri ústnych odpovediach neneliehať na pohotovú odpoveď – zvoliť nápomocný prístup.
* Poskytovať pochvalu, povzbudenie, spätnú väzbu.
* Skontrolovať, či žiaci porozumeli zadaniu, v určitej miere im dovoliť klásť otázky aj v priebehu písomnej práce, v prípade potreby ich priebežne usmerniťv samostatnej práci.
* Pokyny rozdeliť na menšie časti, ponechať dostatok na vypracovanie a kontrolu zadanej úlohy.
* Okrem slovenského jazyka tolerovať zníženú kvalitu písomného prejavu (do hodnotenia nezahrňovať chyby vznikajúce chybným odpisom, nedostatočnou úpravou, tolerovať zápis tlačenými písmenami);
* Častejšie využívať názorné pomôcky, záujem žiaka o dané učivo posilniť aj používaním vizuálnych pomôcok, praktickými a názornými ukážkami.
* V prípade potreby pomôcť žiakovi s porozumením textu a zadania.

**2.stupeň podpory pre žiakov v riziku**

Sú to žiaci:

* z cudzojazyčného prostredia,
* ktorých prvým jazykom nie je slovenčina
* predčasne zaškolení (nezrelí)
* so začínajúcimi problémami v učení (predpoklad VPU)
* v diagnostickom procese s problémami v učení, v správaní ...
* s aktuálnymi osobnými problémami (rozvod, úmrtie v rodine, šikanovanie)
* so psychickými problémami krátkodobého a dlhodobého charakteru (seba poškodzovanie, užívanie návykových látok ...)
* so zdravotnými problémami ( často chorí, zdravotne oslabení ...)

**Postup práce so žiakmi v riziku.**

1. Identifikovať problém žiaka v oblasti učenia apsrávania sa, rodičom, učiteľom, ŠPT.
2. Zaviesť podporné opatrenia
* Návrh na úpravu v školskom prostredí- intervencia triedneho učiteľ, učiteľa predmetu, školského psychológa, školského špeciálneho pedagóga, pedagogického asistenta- ak je možnosť.
* Návrhy na úpravu v domácom prostredí- podľa odporúčaní ŠPT- pravidelná pomoc a kontrola domácich úloh rodičom, navýšenie času na prípravu do školy, zavedenie režimu a systému práce v domácom prostredí.
* Návrhy sú zaznamenané v tlačive, učiteľ informuje o návrhoch rodiča a člena ŠPT. Tlačivo bude súčasťou prípadnej žiadosti o diagnostické vyšetrenia žiaka.
1. V prípade potreby delegovanie žiaka na diagnostické vyšetrenia.

ŠPECIÁLNO-PEDAOGICKÉ ODPORÚČANIA PRE PEDAGÓGOV PRI PRÁCI SO ŽIAKMI V RIZIKU

Použitie konkrétneho odporučenia je vždy v kompetencii učiteľa. Výber odporučenia je možné prediskutovať s člennom ŠPT.

Zároveň je dôležité dodržiavať odporúčania pri práci so všetkými žiakmi (všeobecné aj pre jednotlivé predmety).

**SLOVENSKÝ JAZYK – 1. stupeň (ISCED 1)**

* Dbať o správny úchop písadla a správne sedenie pri písaní. Motoriku rúk a jemnú motoriku stimulovať uvoľňujúcimi cvičeniami.
* Pri písaní umožniť žiakovi interpunkčné znamienka napísať ihneď aj v prípade, že sa poruší zásada plynulého písania. Umožniť žiakovi potichu si diktovať slovo, ktoré píše a skontrolavať si napísané.
* Nedávať prepisovať zošity kvôli úprave.
* Umožniť žiakovi používať pomôcku, na ktorej má vzor písanej podoby jednotlivých písmen.
* Rešpektovať tempo písania, v prípade potreby text rozdeliť na menšie časti.
* Vhodná je aj forma doplňovačiek a testov s voľbou správnych odpovedí na overenia gramatických pravidiel.
* Pri prepise a odpise kombinovať prepis s doplňovačkami, umožniť tiché diktovanie si, rešpektovať pomalšie pracovné tempo, žiaka častejšie kontrolovať a v prípade dlhšieho textu text zredukovať.
* Po zvážení a v individuálnych prípadoch má učiteľ možnosť dať žiakovi napísať si diktát v rámci domácej prípravy, alebo formou doplňovačky.
* Po zvážení diktát nehodnotiť známkou horšou ako 3 ale len percentom, prípadne vyčíslením počtu chýb.
* Pri slohových prácas sa zamerať na obsahovú, nie na gramatickú stránku.
* Viesť žiaka k správnej technike čítania, v prípade potreby tolerovať aj slabikovanie. V individuálnom kontakte viesť žiaka k plynulému slabikovanému hlasnému čítaniu, neznámy text neklasifikovať.
* Nezameriavať sa na rýchlosť čítania, ale na kvalitu prečítaného, trénovať orientáciu v texte, čítanie s porozumením. Pochopenie prečítaného overiť kontrolnými otázkami. V prípade potreby používať záložku na čítanie.
* V individuálnych prípadoch nevyvolávať žiaka na hlasné čítanie pred triedou.
* Na domácu prípravu zadávať texty primeranej dĺžky, zamerať sa na kvalitu čítania. V prípade potreby vybrať z textu pred čítaním zložité a neznáme slová a dopredu si ich prečítať a vysvetliť ich význam.
* Uprednostňovať preverovanie vedomostí podľa preferencií žiaka, ústna alebo písomná forma odpovedí, prispôsobiť počet úloh alebo predĺžiť čas.

**SLOVENSKÝ JAZYK – 2. stupeň (ISCED 2)**

* V prípade potreby uprednostniť takú formu preverovania vedomostí, v ktorej žiak podá lepší výkon- písomná, alebo ústna odpoveď.
* Rešpektovať osobné pracovné tempo- žiak musí vynaložiť snahu.
* Pri slohových prácach nehodnotiť gramatickú stránku ale obsahovú.
* Pri písaní diktátu voliť pomalšie tempo diktovania, prípadne použiť doplňovaciu formu overovania vedomostí pravopisných pravidiel. Ak žiak píše doplňovací diktát- hodnotí sa podľa klasickej stupnice. Diktát nehodnotiť známkou horšou ako 3, vyčísliť len počet chýb.
* Pri preverovaní vedomostí modifikovať zadania, prípadne predĺžiť čas na vypracovanie.
* Rešpektovať ak žiak nechce byť vyvolaný na hlasné a dlhé čítanie pred celou triedou.

**MATEMATIKA**

* V numerických úloh používať jeden spôsob počítania, ktorý vyhovuje žiakovi. Žiak si môže vyrobiť (v prípade možnosti za pomoci PA) svoj vlastný vzorkovník z matematiky, ale aj z jazykov.
* Umožniť žiakovi používať na kartičkách znázornené vzory na riešenie jednotlivých algoritmov. Na pomôcke sú rozkrokované jednotlivé matematické postupy a naučiť žiaka pracovať s nimi.
* Tolerovať pomalšie pracovné tempo žiaka.

**CUDZÍ JAZYK - 1. stupeň (ISCED 1) a 2. stupeň (ISCED 2)**

* Nie je vhodné vysvetľovať viac gramatických javov, pravidiel naraz – napr. jedno modálne sloveso, precvičiť a dotrénovať vo väzbách a postupne ďalšie;
* Preferovať verbálne osvojenie učenia sa učiva, písomnú formu ponechať ako vedľajšiu;
* Skúšanie naučených slovíčok písomnou formou zvážiť, chyby v zápise tolerovať, ak sú foneticky správne zapísané;
* Nežiadať od žiaka doslovné preklady;
* Žiadať od žiaka osvojenie a používanie gramatických pravidiel;
* Nedávať čítať dlhé a náročné texty;
* Odpovedať na základe otázok – pri reprodukcii súvislého textu využívať podporné otázky, resp. vypracovať pre žiaka štruktúrovanú osnovu.

**OSTATNÉ PREDMETY - 1. stupeň (ISCED 1) a 2. stupeň (ISCED 2)**

* Zaviesť systematický individuálny prístup, aby žiak postupne prebral učivo.
* Zadanie rozdeliť na kratšie úseky, priebežne overovať správne pochopenie zadania, skontrolovať postup práce, nie len konečný výsledok.
* Pri kľúčových písomných prácach predĺžiť čas na ich vypracovanie (cca o20%), prípadne upraviť zadanie úloh.
* V náukových predmetoch zvýrazniť podstatné.
* Zadávať kratšie cvičenia, postupne zvyšovať nároky po zvládnutí predchádzajúcich cvičení.
* Pri písomnom overovaní vedomostí je vhodnejšiie zvoliť práce menšieho rozsahu, testovú formu alebo otázky so stručnými odpoveďami. Menej vhodné sú časovo limitované práce. Časovo limitované práce je vhodné nahradiť verbálnym preskúšaním žiaka.
* Ak uzná vyučujúci za vhodné, žiak si môže poznámky napísané natabuli odfotiť, prípadnne odpopírovať od spolužiaka.
* Pri odpovediach, kde je potrebné vedieť poučky naspamäť voliť možnosť doplňovania poučky alebo testovú formu s výberom možných odpovedí.

**3. stupeň podpory pre žiakov so ŠVVP začlenenými do bežnej triedy**

**Postup práce so žiakmi po diagnostickom vyšetrení.**

1. Po diagnostickom vyšetrení a prijatí záverečnej správy z poradenského centra nasleduje konzultácia s rodičom. Člen ŠPT o záveroch informuje členov pedagogického zboru na pracovnej porade a nastaví systém ďalšej práce so žiakom.
2. Začlenenie žiaka so súhlasom rodiča.
3. Vypracovanie IVP s konkrétnymi opatreniami pre žiaka.
4. Práca ŠPT so začleneným žiakom.
5. Hodnotenie žiaka na konci školského roka.
6. V prípade potreby- delegovanie žiaka na rediagnostické vyšetrenie.

**ŠPECIÁLNO-PEDAGOGICKÉ ODPORÚČANIA PRE PEDAGÓGOV PRI PRÁCI SO ŽIAKMI SO ŠVVP**

**SLOVENSKÝ JAZYK**

* Rešpektovať pracovné tempo žiaka, zamerať sa na kvalitu, nie na kvantitu.
* Pri preverovaní vedomostí uprednostniť takú formu, v ktorej podá lepší výkon- ústna, písomná, vhodná je tiež forma doplňovačiek, testov s voľbou správnych odpovedí.
* Pri písaní je vhodné napísať znamienko hneď aj v prípade, že sa naruší zásada plynulého písania. Pri prepise a odpise je dôležité, aby si žiak sám potichu diktovať čo píše a naučil sa skontrolovať si po sebe text.
* Pred písaním stimulovať motoriku rúk a jemnú motoriku vhodnými cvičeniami, nedávať prepisovať zošity kvôli úprave.
* Pri písomnom prejave hodnotiť štylistickú a gramatickú stránku s prihliadnutím na VPU, ktorá priamo ovplyvňuje kvalitu písomnej práce.
* Pri slohovej práci hodnotiť obsahovú stránku, nie gramatickú. V prípade potreby a po zvážení vyučujúcim je možné dať žiakovi sloh napísať na PC, prípadne zvoliť ústnu formu preverovania vedomostí s výberom tém, ktoré rozvíjajú žiakovu kreativitu. Vhodné je tiež zvoliť dopĺňanie nedokončených viet alebo dokončenie príbehu, prípadne konverzáciu.
* Pri písaní diktátu voliť pomalšie tempo diktovania, prípadne môže žiak diktát napísať mimo triedy s PA, alebo školským špeciálnym pedagógom. Chyby neopravovať červeným, ale zeleným perom, nehodnotiť známkou horšou ako 3 a pri opravovaní prepísať celé slovo správne neopravovať diktát žiakovi len klasickým spôsobom.
* Po napísaní diktátu dať žiakovi možnosť opraviť si v texte chyby- autokontrola.
* Pri písaní diktátu môže vyučujúci zvoliť formu doplňovacieho cvičenia.
* Pri písomných prácach hodnotiť len úlohy, ktoré žiak stihol vypracovať.
* Pri písaní rozdeliť celok na menšie časti, prípadne prepis nahradiť doplňovačkou. Úlohy na prepis zadávať častejšie a v menšom rozsahu- ako predpoklad k zlepšeniu rýchlosti písania a osvojenia si gramatiky.
* Umožniť používať pomôcku, na ktorej me vzor písanej podoby jednotlivých písmen.
* Žiaka viesť k správnej technike čítania, v prípade potreby tolerovať aj slabikovanie, v individuálnych prípadoch viesť žiaka k plynulému slabikovanému hlasnému čítaniu. Neznámy text neklasifikovať.
* Pri čítaní sa zameať na porozumenie prečítaného, porozumenie si overiť otázkami.
* Pri čítaní žiaka nestresovaťnezameriavať sa len na rýchlosť čítania ale aj na kvalitu- reprodukciu.
* Trénovať orientáciu v texte, zadávať primerane dlhé texty a text, ktorý žiak číta kontrolovať.
* Viesť žiaka k tomu, aby si chyby v čítaní sám opravil.

**MATEMATIKA**

* V numerických úloh používať jeden spôsob počítania, ktorý vyhovuje žiakovi. Žiak si môže vyrobiť (v prípade možnosti za pomoci PA) svoj vlastný vzorkovník z matematiky, ale aj z jazykov.
* Umožniť žiakovi používať na kartičkách znázornené vzory na riešenie jednotlivých algoritmov. Na pomôcke sú rozkrokované jednotlivé matematické postupy a naučiť žiaka pracovať s nimi.
* Tolerovať pomalšie pracovné tempo žiaka, chyby z nesprávneho podpísania čísiel a žiakovi ponechať dostatočný čas na kontrolu práce- spolupracovať so žiakom a viesť ho k zvládnutie tejto činnosti.
* Pri hodnotení striedavo využívať ústne i písomné odpovede.
* Opakovane žiaka motivovať a povzbudzovať k výkonu, čím získa sebaistotu.
* Kontrolné práce zadávať predtlačené.
* Pri slovných úlohách nacvičiť jednotlivé kroky a typy slovných úloh, nemeniť formuláciu zadania, zvýrazniť kľúčové slovo. V prípade, že žiak spraví chybu nesprávny krok hneď opraviť.
* Pracovný postup rozplánovať na jednotlivé časti.
* Rozlišovať chyby vzniknuté z nepochopenia učiva a chyby, ktoré vznikli chybným odpisom, zámenou číslic....
* Pri písomných prácach modifikovať zadania schopnostiam žiaka-zamerať sa na kvalitu nie na kvantitu príkladov.

**CUDZÍ JAZYK**

* V cudzom jazyku u žiakov tolerovať nedostatočné rozlišovanie slov, s deficitmi v zrakovom vnímaní – nesprávny zápis slov, neschopnosť identifikovať slová v niekoľkoriadkových textoch. Dovoliť prepisy slov „píš ako počuješ“.
* Výuku smerovať na verbálne osvojovanie si cudzieho jazyka, osvojenie si praktických vetných celkov – dorozumievanie sa v cudzine, (žiak si postupne zhotovuje slovník zaužívaných výrazov, pádových väzieb slovies s predložkami, väzieb podstatných mien so slovesami, vetné konštrukcie, zaužívané frázy,...).
* Nie je vhodné vysvetľovať viac gramatických javov, pravidiel naraz – napr. jedno modálne sloveso, precvičiť a odtrénovať vo väzbách a postupne ďalšie.
* Farebne zobrazovať kmeň slova, gramatické kategórie, slovné druhy...Zápis textu do riadkov alebo prehľadných celkov s jednoduchou orientáciou na ploche.
* Nepostupovať k vyššej úrovni, pokiaľ nebola zvládnutá predchádzajúca.
* Nové slová si osvojovať vo väzbách, spájať obrázky so slovami, vyhľadávať slovné spojenia k situačným obrázkom, nové prvky napr. gramatického učiva hneď spájať s komunikáciou.
* Vyskúšať efektívnosť „sluchovej cesty“ pri vyučovaní.
* Zamerať sa na osvojovanie najdôležitejšej slovnej zásoby a slovných spojení, viet a fráz (možné je používať magnetofón, diktafón, prípadne žiak opakuje po učiteľovi).
* Písomnú formu výučby ponechať ako vedľajšiu.
* Používať čo najviac názornosti.
* Zvážiť skúšanie naučených slovíčok písomnou formou, chyby v zápise tolerovať, ak sú foneticky správne zapísané.
* Chyby opravovať zeleným perom, vhodné je využitie PC k samostatnej práci, taktiež na domácu prípravu.
* Nežiadať od žiaka doslovné preklady a skladanie viet z izolovane osvojených slovíčok
* Nežiadať od žiaka presné osvojenie a používanie všetkých gramatických pravidiel.
* Zamerať sa na schopnosť žiaka porozumieť jazyku a dohovoriť sa v bežných situáciách, učiť žiaka bežným nadpisom, krátkym pokynom (napr. stanica, obchod,...).
* Pri výučbe využívať jednoduché básničky, pesničky, porekadlá, hádanky, vtipy....
* Zamerať sa na správnu výslovnosť.
* Používať doplňovanie vhodných slov do viet (ústnou formou);
* Nedávať čítať dlhé a náročné texty.
* Odpovedať na základe otázok – pri reprodukcii súvislého textu využívať podporné otázky, resp. vypracovať pre žiaka štruktúrovanú osnovu.
* Nepísať do stĺpcov, ale do riadkov, na čítanie taktiež používať text písaný do riadkov;
* Nepoužívať v učebniciach tzv. „bubliny“.
* Trénovať reakcie na pokyny v cudzom jazyku bez prekladu do slovenského jazyka;
* Čítať slová ako celky – tzv. globálnou metódou.
* Využívať audio nahrávky k tréningu správnej výslovnosti
* Zhotoviť slovník zaužívaných výrazov a idiomov, pádových väzieb slovies s predložkami, väzieb podstatných mien so slovesami...(zhotovenie realizuje žiak s priebežným usmerňovaním vyučujúceho).
* Podľa možnosti uprednostniť učebnice a pracovné zošity s výkladom v slovenčine;
* Vždy sa presvedčiť, či žiak porozumel zadaniu.

**OSTATNÉ PREDMETY**

* Zaviesť systematický individuálny prístup, aby žiak postupne prebral učivo.
* Zadanie rozdeliť na kratšie úseky, priebežne overovať správne pochopenie zadania, skontrolovať postup práce, nie len konečný výsledok.
* Pri kľúčových písomných prácach predĺžiť čas na ich vypracovanie (cca o20%), prípadne upraviť zadanie úloh.
* V náukových predmetoch zvýrazniť podstatné.
* Zadávať kratšie cvičenia, postupne zvyšovať nároky po zvládnutí predchádzajúcich cvičení.
* Pri písomnom overovaní vedomostí je vhodnejšie zvoliť práce menšieho rozsahu, testovú formu alebo otázky so stručnými odpoveďami. Menej vhodné sú časovo limitované práce. Časovo limitované práce je vhodné nahradiť verbálnym preskúšaním žiaka.
* Ak uzná vyučujúci za vhodné, žiak si môže poznámky napísané na tabuli odfotiť, prípadne odkopírovať od spolužiaka.
* Pri odpovediach, kde je potrebné vedieť poučky naspamäť voliť možnosť doplňovania poučky alebo testovú formu s výberom možných odpovedí.
* Multisenzoriálny prístup vo výučbe – používať pri výklade, pri osvojovaní si nového učiva čo najviac zmyslov (počúvaj – pozeraj – hovor – napíš - ukáž).
* Pri odpovediach zvoliť nápomocný prístup - pomocné otázky, nestresovať, nedávať priestor na výsmech od spolužiakov.
* Hodnotiť len úlohy, ktoré žiak stihol vypracovať. Pri krátkych každodenných úlohách postupne zvyšovať nároky na žiaka po zvládnutí predchádzajúceho cvičenia.
* Žiaka o písomnej práci dopredu informovať. Určiť obsah a rozsah práce.
* Vo všetkých predmetoch akceptovať zníženú kvalitu písomného prejavu a uprednostniť kvalitu pred kvantitou.

**NADANÍ ŽIACI**

Vo výchovno-vzdelávacom procese využijeme rôzne metódy a formy práce, ktoré budú

prostriedkom motivácie a usmernenia žiakov na vyučovaní. Budú záležať od stanovených

cieľov a predstavovať cestu, spôsob, ako tento cieľ dosiahnuť a zároveň rozvíjať aktivitu,

tvorivosť, zručnosť a učenie sa žiaka. Smerovať budú k vytváraniu alebo k ďalšiemu rozvoju

kľúčových kompetencií. Používať budeme aj problémové, skupinové, blokové, tematické,

kooperatívne vyučovanie, brainstorming, samostatné aj tímové projekty, samostatnú prácu

žiakov, referáty, prezentáciu a obhajobu výstupov, diskusie, laboratórne práce, praktické

vyučovanie, pokusy, názorné vyučovanie s didaktickou technikou, využívanie IKT vo

vyučovaní, súťaže, besedy, prednášky, konferencie, exkurzie, výchovné koncerty, divadelné

a filmové predstavenia, návštevy výstav a múzeí, tvorivé dielne, výlety, školy v prírode,

plavecké kurzy, lyžiarsky výcvik, zapájanie sa a organizáciu charitatívnych podujatí

a zbierok, prípravu kultúrnych akadémií, vyučovanie v knižnici, v múzeu, v učebni v prírode,

prácu s encyklopédiami, slovníkmi, internetom, časopismi, skutočnými predmetmi, náčrtmi,

diagramami, obrazmi, mapami, dennou tlačou, tvorbu modelových situácii, dialóg,

dramatizáciu, vlastnú tvorbu, improvizáciu, športové aktivity a iné.

* Zapájať žiaka do mimoškolských aktivít a krúžkov zameraných na rozvoj jeho vedomostného potenciálu.
* Dbať na všestranný rozvoj osobnosti.
* Rozvíjať a stimulovať všeobecné aj špeciálne schopnosti žiakov, ich zručnosti a spôsobilosti v súlade s ich nadaním.
* Zamestnávať žiakov zmysluplne, zadávať im stimulujúce úlohy a využívať pedagogické postupy zamerané na rozvoj samostatnosti a tvorivosti žiakov.
* Akceptovať vlastné postupy žiakov, ktoré vedú k žiaducim výsledkom, aj keď sa líšia od bežne používaných.
* Viesť žiakov k realistickému sebahodnoteniu vlastných schopností a výsledkov svojej práce.
* Viesť žiakov k vzájomnej spolupráci.

##  Hodnotenie žiakov so ŠVVP

 **Kritériá hodnotenia žiakov so ŠVVP v jednotlivých vyučovacích predmetoch:**

Pri hodnotení učebných výsledkov učiteľ rešpektuje psychologický, špeciálnopedagogický a fyzický stav žiaka, druh a stupeň jeho znevýhodnenia. Učiteľ posudzuje učebné výsledky žiaka objektívne a primerane náročne. Prihliada aj na jeho vynaložené úsilie, svedomitosť a individuálne schopnosti. Ak žiak nemá modifikované zadanie, hodnotíme len tú časť práce, ktorú stihol vypracovať .

 **Kritériá hodnotenia žiakov so ŠVVP pre ISCED 1**

**Hodnotenie diktátov:**

**Forma diktátu-** o výbere vhodnej formy diktátu rozhoduje vyučujúci.

* **Neupravený diktát-** vyčísliť počet chýb, nehodnotiť známkou.
* forma doplňovačky- známkuje sa celý diktát.
* diktát písaný s asistentom/špeciálnym pedagógom

– pri väčšom počte chýb- vyčísliť počet chýb.

– pri menšom počte chýb- t.j. klasifikačná stupnica 1,2- zapísať známku.

* nacvičený diktát – známkovať.

**Hodnotenie testov :**

Neupravený test – znížená stupnica :

|  |
| --- |
| **Znížená klasifikačná stupnica pre 1. – 4. ročník** |
| **Úspešnosť žiaka:**  | **Známka:**  |
| 100% - 85% 84% - 70% 69% - 45% 44% - 25% 24% - 0%  | 1 2 3 4 5  |

Test grafický upravený, písaný s asistentom alebo so špeciálnym pedagógom- predĺžený čas vypracovania, možnosť písať individuálne v učebni špeciálneho pedagóga.

Upravený test – zachovaná stupnica hodnotenia (*dôležité správne postavenie otázky).*

Žiak môže byť preskúšaný vyučujúcim aj individuálne, ústne.

Ak žiak nemá modifikované zadanie, hodnotíme len tú časť práce, ktorú stihol vypracovať.

 **Hodnotenie testov, odpovedí, písomných prác- VŠETKY PREDMETY**

 **Kritériá hodnotenia žiakov so ŠVVP pre ISCED 2**

**Hodnotenie testov :**

1. Ak žiak má len graficky upravený test bez zásahu do obsahovej zložky, uplatňuje sa pri hodnotení znížená stupnica.
2. Ak je test obsahovo zmenený, zjednodušený, uplatňuje sa stupnica ako pre intaktných žiakov.
3. Ak má žiak UUO – upravuje sa len rozsah každého TC, žiadny sa nevynecháva.
4. ak žiak nemá modifikované zadanie, hodnotíme len tú časť práce, ktorú stihol vypracovať

|  |
| --- |
|  **Klasifikačná stupnica**  **pre 5. – 9. ročník**  |
| **Úspešnosť žiaka:**  | **Známka:**  |
| 100% - 90% 89% - 75% 74% - 50% 49% - 25% 24% - 0%  | 1 2 3 4 5  |

**Špecifiká hodnotenia žiakov so ŠVVP v predmetoch SJL a MAT:**

**Slovenský jazyk a literatúra**

**Hodnotenie kontrolných diktátov (4 diktáty v každom ročníku):**

Forma diktátu- o výbere vhodnej formy diktátu rozhoduje vyučujúci.

Forma doplňovačky- známkuje sa celý diktát.

Diktát písaný s asistentom/špeciálnym pedagógom

* pri väčšom počte chýb- vyčísliť počet chýb.
* pri menšom počte chýb- t.j. klasifikačná stupnica 1,2- zapísať známku.

Nacvičený diktát – známkovať.

Každý kontrolný diktát bude u žiakov so ŠVVP hodnotený známkou

Pri hodnotení diktátu písaného ako kompletný text sa bude uplatňovať upravená klasifikačná stupnica schválená PR školy:

|  |  |
| --- | --- |
| **Počet chýb:**  | **Známka:**  |
| 0 – 2 3 – 5 6 – 10 11 – 14 15 – viac  | 1 2 3 4 5  |

Doplňovací diktát bude vždy hodnotený známkou podľa klasifikačnej stupnice schválenej MŠ SR vzhľadom na podstatne zníženú náročnosť oproti písaniu celého textu.

Rozmedzia množstva doplňovaných javov :

5.- 6.roč. – 30 – 40

7. roč. – 40 – 50

8. – 9. roč. – 50 – 60

**Hodnotenie slohových prác**

Hodnotenie slohových prác žiakov so ŠVVP na základe hodnotiacich kritérií ŠVP s úpravou hodnotenia vonkajšej formy a pravopisu podľa individuálnych potrieb a osobitostí konkrétnych žiakov. V prípade potreby a po dôkladnom zvážení, môže vyučujúci zvoliť aj ústnu formu slohovej práce, pri ktorej bude klásť žiakovi pomocné otázky. V prípade žiaka s VNP má žiak možnosť napísať slohovú prácu aj na PC.

###### **Matematika**

**Individuálne hodnotenie žiakov so ŠVVP:**

1. individuálne upravené bodovanie (stupnica)
2. predĺžený čas na prácu ( čas stanovený učiteľom podľa pracovného tempa žiaka)
3. upravené množstvo a náročnosť úloh ( podľa schopností žiaka )
4. možnosť vypracovať písomné práce mimo kolektívu ( žiak má väčší pokoj na prácu a možnosť lepšie sa sústrediť)
5. možnosť používať MAT pomôcky ( tabuľky, kalkulačka, ...)
6. usmernenie od asistenta (kontrola pochopenia zadania, upozornenie na opätovnú kontrolu, ...)
7. individuálny prístup k hodnoteniu práce a výkonnosti žiaka,

**Hodnotenie testov, odpovedí, písomných prác- VŠETKY PREDMETY**

**Školská stratégia znižovania školského neúspechu a podporné opatrenia pre žiakov v závislosti od výchovno-vzdelávacích potrieb žiakov.**

Plán zahŕňa realizáciu jednotlivých krokov, ktoré sa budú realizovať počas školského roka:

**1. Monitoring žiakov -** v tímovej spolupráci triedny učiteľ, špeciálny pedagóg a na základe sledovania prejavov v správaní žiaka, hodnotení jeho pokroku, prác a výsledkov, ktoré vedú k možnému neúspechu či opakovaniu ročníka. Pri monitoringu žiaka postupujeme podľa Index hodnotenia neúspechu žiaka, viď príloha.

Zodpovedný za monitoring – triedny učiteľ

**2. Identifikovanie príčin rizika -** prostredníctvom rozhovorov s rodičmi, učiteľmi, získavanie informácií, ktoré pomôžu určiť dôvody, prečo žiak vymeškáva alebo sa zhoršujú jeho školské výsledky alebo iné okolnosti, ktoré môžu viesť k školskému neúspechu.

Agendu (zápisy zo stretnutí a i.) – vedie triedny učiteľ

**3. Podpora v škole –** na základe návrhov tímu **(**triedny učiteľ, špeciálny pedagóg a vyučujúci) zavedenie podporných opatrení pre žiakov formou skupinového alebo individuálneho stretnutia so špeciálnym pedagógom, individuálna intervencia v rámci edukácie aj mimo vyučovacích hodín.

Návrh predkladá triedny učiteľ.

**4. Podpora v spolupráci s inými organizáciami -** spolupráca so CPP, rodičmi, prípadne ÚPSVaR.

**Stratégie znižovania školského neúspechu:**

Tím (triedny učiteľ, školský špeciálny pedagóg, vyučujúci, školský sociálny pedagóg, pedagogický asistent) zrealizuje nasledujúce stratégie a podporné opatrenia pre žiakov v závislosti od výchovno-vzdelávacích potrieb žiakov:

- individuálne rozhovory so žiakmi a s rodičmi žiakov,

- v triedach prvého stupňa - zvolenie intervencie v podobe podpory a pomoci žiakom v rámci výchovno-vzdelávacieho procesu i s možnosťou doučovania, v plnej miere využitie možnosti využívanie individuálneho prístupu.

- individuálne stretnutia s členom tímu v závislosti od potrieb žiaka,

- u žiakov, ktorí majú zdravotné znevýhodnenie posilnenie edukácie prostredníctvom pedagogického asistenta,

- v triedach druhého stupňa zvolíme rovnaký prístup ako v triedach prvého stupňa, doplnený o možnosť doučovania,

- v rámci doučovania zameriavanie na individuálne potreby žiakov a na rozvíjanie viacerých kompetencií žiakov,

- v rámci intervencie školský podporný tím bude spolupracovať pri vytváraní optimálnych podmienok pre zabezpečenie úspešnosti žiakov,

- podporenie pozitívnej sociálnej klímy prostredníctvom rôznych aktivít zameraných na predchádzanie sociálno-patologických javov v triednych kolektívoch,

- spolupráca s triednym učiteľom pri vytváraní optimálnych podmienok pre zabezpečenie úspešnosti žiakov na vyučovaní za pomoci pedagogických asistentov,

- podieľanie sa na vytváraní neohrozeného prostredia školy svojou prítomnosťou na vyučovaní a mimoškolských aktivitách,

- byť k dispozícií žiakom v prípade ich potreby

- spolupráca s CPP, rodičmi, ÚPSVaR.

Dokumentáciu vedie triedny učiteľ v spolupráci s členmi tímu a príslušnými vyučujúcimi.

V Komárne, dňa 20.8.2023 Slavomír Ďurčo, riaditeľ školy